
అహ్మదాబాద్, మే 6: ‘‘ఎవరి బలవంతం లేకుండా, తమంతతాముగా ఇష్టపడి వ్యభిచారం చేసే సెక్స్ వర్కర్లపై క్రిమినల్ కేసులు పెట్టకూడదు’’ అని గుజరాత్ హైకోర్టు శుక్రవారం సంచలన తీర్పునిచ్చింది. ఈ ఏడాది జనవరి 3న సూరతలోని ఒక వ్యభిచార గృహంలో పట్టుబడిన వినోద్పటేల్ అనే వ్యక్తిపైనా, అతడితోపాటు దొరికినవారిపైనా పోలీసులు ఐపీసీ సెక్షన్ 370 కింద, ఇమ్మోరల్ ట్రాఫిక్ (ప్రివెన్షన్) యాక్ట్ కింద కేసు నమోదు చేశారు. వినోద్ పటేల్ దీన్ని హైకోర్టులో సవాల్ చేశాడు. పోలీసులు అరెస్టు చేసే సమయానికి తాను సెక్స్వర్కర్తో లేనని.. తన వంతు కోసం ఎదురుచూస్తున్నానని, కాబట్టి తనపై ఇమ్మోరల్ ట్రాఫిక్ (ప్రివెన్షన్) యాక్ట్ కింద కేసు పెట్టడం చెల్లదని, ఆ కేసు కొట్టివేయాలని పిటిషన్లో కోరాడు. అతడి వాదనలు విన్న న్యాయమూర్తి జస్టిస్ జేబీ పర్దీవాలా.. వినోద్పటేల్పై ఆ చట్టం కింద మోపిన అభియోగాలను కొట్టివేశారు. ఈ సందర్భంగానే ఆయన.. ఒక మహిళ ఇష్టపడి సెక్స్ వర్కర్గా మారితే, ఆమె వద్దకు వెళ్లే వినియోగదారులపై ఇమ్మోరల్ ట్రాఫిక్ యాక్ట్ కింద కేసు పెట్టకూడదని స్పష్టం చేశారు. అదే సమయంలో.. ఐపీసీ సెక్షన్ 370 కింద పెట్టిన కేసులో మాత్రం వినోద్ పటేల్పై దర్యాప్తు కొనసాగించాలని తేల్చిచెప్పారు. పోలీసులు అరెస్టు చేసే సమయానికే అతడు డబ్బు చెల్లించి ఉంటే వినియోగదారుడి కిందకే వస్తాడని.. అప్పుడు అతడిపై ఆ సెక్షన్ కింద కేసు దర్యాప్తు చేయవచ్చని వివరించారు.

ahmadabad, mee 6: ‘‘evari balavantam lekunda, tamantataamugaa ishtapadi vyabhichaaram chese secks varkarlapai criminal kesulu pettakudadu’’ ani gujarat hycortu sukravaaram sanchalana teerpunichindi. ee edaadi janavari 3na suuratalooni oka vyabhichaara gruhamlo pattubadina vinodpatel ane vyaktipainaa, atadithopaatu dorikinavaaripainaa poliisulu ipc section 370 kinda, immoral trafic (privension) act kinda kesu namodu chesaru. vinod patel deenni hycortulo sawal cheshaadu. poliisulu arestu chese samayaniki taanu sexverkartho lenani.. tana vantu kosam eduruchustunnanani, kabatti tanapai immoral trafic (privension) act kinda kesu pettadam chelladani, aa kesu kottiveyaalani pititionlo koradu. atadi vaadanalu vinna nyaayamuurti justis jaby pardivala.. vinodpatelpai aa chattam kinda mopina abhiyogaalanu kottivesaaru. ee sandarbhamgaane aayana.. oka mahila ishtapadi secks varkarga maarithe, aame vaddaku velle viniyogadaarulapai immoral trafic act kinda kesu pettakudadani spashtam chesaru. adhe samayamlo.. ipc section 370 kinda pettina kesulo maatram vinod patelpai daryaaptu konasaaginchaalani telchicheppaaru. poliisulu arestu chese samayanike atadu dabbu chellinchi unte viniyogadaarudi kindake vastaadani.. appudu atadipai aa section kinda kesu daryaaptu cheyavachani vivarinchaaru.